Dec 02,2016
నూతనోత్సాహం కనిపిస్తోంది: జైట్లీ
భువనేశ్వర్‌ : జీఎస్‌టీ, పెద్ద నోట్ల రద్దు దేశ ఆర్థిక వ్యవస్థలో పెనుమార్పులకు దారి తీయనున్నాయని కేంద్ర ఆర్థిక మంత్రి అరుణ్‌ జైట్లీ పేర్నొన్నారు. దేశ చరిత్రలో ఎన్నడూ కన్పించని విధంగా దేశంలో నూతనోత్సాహం చూస్తున్నామని తెలిపారు. ప్రధాని మంత్రి మోడీ నవంబర్‌ 8న ప్రకటించిన నోట్ల రద్దు కారణంగా ప్రజలు ఎదుర్కొంటున్న ఇక్కట్లు మరో మూడు నుంచి ఆరు నెలల తప్పవని ఒడిశా ప్రభుత్వం నిర్వహిస్తున్న 'మెడిన్‌ ఇన్‌ ఒడిశా' కార్యక్రమంలో ఆయన చెప్పారు. రానున్న కాలంలో కరెన్సీ నోట్లను తగ్గించి పూర్తి స్థాయిలో డిజిటల్‌ దిశగా సాగేందుకు చర్యలు తీసుకుంటున్నామని అనంతరం పార్టీ కార్యకర్తలు ఏర్పాటు చేసిన సమావేశంలో తెలిపారు.
మీ స్నేహితులకు రికమెండ్ చెయ్యండి